16.6.2023 г.
BG
Официален вестник на Европейския съюз
C 214/179 Вторник, 17 януари 2023 r.
Изменение 14 Предложение за регламент Съображение 30 Текст, предложен от Комисията (30)
Изменение
С цел да се гарантира, че компетентните органи са в състояние да обработват правилно представените им документи, свързани с превоза на отпадъци, е необ­ ходимо да се предвиди задължение за нотификато­ ра да предоставя оторизиран превод на тези документи на език, приемлив за тези органи, ако те поискат това.
(30)
С цел да се гарантира, че компетентните органи са в състояние да обработват правилно представените им документи, свързани с превоза на отпадъци, като същевременно се избягва създаването на ненужна административна тежест, нотификаторът след­ ва да предоставя нотификации, информация, доку­ ментация или друга информация на официалния език на държавата членка на съответните компе­ тентни органи или на английски език.
Следва да се предоставя оторизиран превод на тези документи на език, приемлив за тези органи, ако компетентните органи поискат това, но само в надлежно обосновани случаи.
Изменение 15 Предложение за регламент Съображение 31 Текст, предложен от Комисията (31)
За да се избегнат смущения в превоза на отпадъци или стоки поради разногласие между компетентните органи относно статуса на тези отпадъци или стоки, е необходимо да се определи процедура за решаването на такива разногласия.
В това отношение е важно компетентните органи да основават решенията си на разпоредбите на Директива 2008/98/ЕО, свързани с определянето на страничните продукти и със статуса за край на отпадъка.
Необходимо е също така да се установи процедура за решаване на разногласия между компетентните органи относно това дали отпадъците следва да подлежат на процедурата по нотифициране.
За да се осигури по-добро хармонизиране в целия Съюз на условия­ та, при които отпадъците следва да подлежат на процедурата по нотифициране, Комисията следва също така да бъде оправомощена да приема актове за изпълнение за установяване на критерии за класифициране на конкретни отпадъци в съответ­ ните приложения към настоящия регламент, което ще определи дали те подлежат на процеду­ рата по нотифициране.
Освен това, за да се избегне невярно деклариране на отпадъците като използвани стоки и за да се осигури правна яснота, Комисията следва да бъде оправомощена да приема актове за изпълнение за установяване на критерии за разграни­ чаване между използвани стоки и отпадъци за определени стоки, за които това разграничение е важно, особено за техния износ от Съюза.
Изменение (31)
За да се избегнат смущения в превоза на отпадъци или стоки поради разногласие между компетентните органи относно статуса на тези отпадъци или стоки, е необходимо да се определи процедура за решаването на такива разногласия.
В това отношение е важно компетентните органи да основават решенията си на разпоредбите на Директива 2008/98/ЕО, свързани с определянето на страничните продукти и със статуса за край на отпадъка.
Необходимо е също така в приложенията към настоящия регламент да се определят критерии за класификацията на специфичните отпадъци и да се установи процедура за решаване на разногласия между компетентните органи относно това дали отпадъ­ ците следва да подлежат на процедурата по нотифицира­ не.
Освен това, за да се осигури правна сигурност и да се избегне невярно деклариране на отпадъците като използвани стоки, е необходимо да бъдат установени критерии за разграничаване между използвани стоки и отпадъци за определени стоки, за които това разграни­ чение е важно, особено за техния износ от Съюза.